**คำอธิบายแบบประเมินความเสี่ยงของการควบคุมภายใน – ระดับส่วนงานย่อย**

**(๑)** ระบุชื่อส่วนงานย่อย (ส่วน/ฝ่าย/งาน) ที่จัดทำแบบประเมินความเสี่ยงของการควบคุมภายใน -ระดับส่วนงานย่อย

**(2)** ให้ระบุ

- ภารกิจตามกฎกระทรวงแบ่งส่วนราชการกรมสรรพสามิต กระทรวงการคลัง พ.ศ. 2551 และวัตถุประสงค์ของภารกิจ (ส่วน/ฝ่าย/งาน)

- ภารกิจตามแผนการดำเนินการ และวัตถุประสงค์ของภารกิจ

 (เป็นแผนการดำเนินการ/ภารกิจ/นโยบายที่ได้รับมอบหมาย ซึ่งไม่ใช่หรือไม่เกี่ยวเนื่องกับภารกิจตามกฎหมาย)

- ภารกิจอื่น ๆ ที่สำคัญของส่วนงานย่อย (ส่วน/ฝ่าย/งาน) และวัตถุประสงค์ของภารกิจ

 (ภารกิจสนับสนุน เช่น ด้านบัญชีและงบประมาณ ด้านการเงินและทรัพย์สิน ด้านการบริหารทรัพยากรบุคคล ด้านเทคโนโลยีสารสนเทศ ด้านการปฏิบัติตามระเบียบข้อบังคับ เป็นต้น)

**(3)** ให้ระบุความเสี่ยงสำคัญของภารกิจ ใน **(2)**

ซึ่งความเสี่ยงดังกล่าว คือ โอกาสที่จะทำให้เกิดความผิดพลาด ความเสียหาย การรั่วไหล ความสูญเปล่า หรือเหตุการณ์ที่ไม่พึงประสงค์ ซึ่งส่งผลให้งานไม่ประสบความสำเร็จตามวัตถุประสงค์และเป้าหมายที่กำหนดไว้

**(4)** ให้ระบุสาเหตุที่ทำให้เกิดความเสี่ยง กรณีเกิดจากปัจจัยภายใน

**(5)** ให้ระบุสาเหตุที่ทำให้เกิดความเสี่ยง เกิดจากปัจจัยภายนอก

**(6)** ให้ระบุระดับของโอกาสที่จะเกิดความเสี่ยง (ความเป็นไปได้ที่จะเกิดขึ้น) แบ่งเป็น 5 ระดับ คือ

ระดับสูงมาก/ สูง/ ปานกลาง/ น้อย/ น้อยมาก

**(7)** ให้ระบุผลกระทบของความเสี่ยง (ความเสียหายทางการเงิน ชื่อเสียง และผลเสียหายอื่นที่จะเกิดขึ้นจากความเสี่ยง)

แบ่งออกเป็น 5 ระดับ คือ ระดับสูงมาก/ สูง/ ปานกลาง/ น้อย/ น้อยมาก

**(8)** ให้ระบุระดับความเสี่ยง แบ่งเป็น 4 ระดับ ดังนี้ สูงมาก / สูง / ปานกลาง / ต่ำ

โดยพิจารณาจากผลรวมคะแนน (โอกาส x ผลกระทบ)

**(9)** ลงลายมือชื่อผู้อำนวยการส่วน / หัวหน้าฝ่าย / หัวหน้างาน ในแบบประเมินฯ ของส่วนงานตนเอง

**(10)** ระบุตำแหน่งผู้อำนวยการส่วน / หัวหน้าฝ่าย / หัวหน้างาน ในแบบประเมินฯ ของส่วนงานตนเอง

**(11)** ระบุวันเดือนปีที่รายงาน **(เป็นวันเดือนปีที่จัดทำรายงาน)**

**/\*เพิ่มเติม**

**\*เพิ่มเติม**

**ความเสี่ยง** หมายถึง เหตุการณ์ที่มีโอกาสเกิดขึ้นได้ในอนาคต หรือการกระทำใด ๆ ที่อาจจะเกิดขึ้นภายใต้สถานการณ์ที่ไม่แน่นอน และอาจส่งผลกระทบในด้านลบหรือสร้างความเสียหาย (ทั้งที่เป็นตัวเงินและไม่เป็นตัวเงิน) หรือก่อให้เกิดความล้มเหลว หรือลดโอกาสที่จะบรรลุวัตถุประสงค์และเป้าหมายที่กำหนดไว้

**ปัจจัยเสี่ยง** หมายถึง สาเหตุที่มาของปัญหา/ความเสี่ยงที่มีผลกระทบต่อวัตถุประสงค์และเป้าหมายขององค์กร หรือผลการปฏิบัติงานทั้งในระดับองค์กรและระดับกิจกรรม โดยต้องระบุได้ว่าเหตุการณ์นั้นจะเกิดขึ้นที่ไหน เมื่อใด และเกิดขึ้นได้อย่างไร และทำไม ซึ่งเหตุการณ์เหล่านั้นอาจมีผลในเชิงลบหรือเชิงบวกต่อการดำเนินงาน โดยผลในเชิงลบนั้นถือว่าเป็น “ความเสี่ยง” สำหรับผลในเชิงบวกถือว่าเป็น “โอกาส” ของหน่วยงาน สาเหตุที่ทำให้เกิดความเสี่ยง ประกอบด้วย 2 ปัจจัย ได้แก่

1. ปัจจัยภายใน หมายถึง ปัจจัยที่เกิดจากภายในองค์กร ซึ่งผู้บริหารสามารถบริหารจัดการหรือควบคุมได้ เช่น โครงสร้างพื้นฐาน บุคลากร กระบวนการปฏิบัติงาน ระบบสารสนเทศ เป็นต้น

2. ปัจจัยภายนอก หมายถึง ปัจจัยที่เกิดจากภายนอกองค์กร ซึ่งผู้บริหารไม่สามารถบริหารจัดการหรือควบคุมได้ เช่น ภัยธรรมชาติและสิ่งแวดล้อม ภาวะเศรษฐกิจ สังคมและการเมือง
การเปลี่ยนแปลงกฎหมาย การเปลี่ยนแปลงเทคโนโลยี เป็นต้น

ทั้งนี้ สาเหตุของความเสี่ยงที่ระบุควรเป็นสาเหตุที่แท้จริง เพื่อจะได้วิเคราะห์และกำหนดมาตรการลดความเสี่ยงในภายหลังได้อย่างถูกต้อง

**การวิเคราะห์ความเสี่ยง** เป็นการวิเคราะห์ความเสี่ยงภายใต้อัตรากำลัง งบประมาณที่ได้รับ และวัสดุอุปกรณ์หรือทรัพยากรอื่นที่มีอยู่ ณ เวลาปัจจุบันที่ทำการประเมินความเสี่ยง โดยพิจารณาจาก 2 มิติ คือ

1. โอกาสที่จะเกิด (Probability) หมายถึง โอกาสหรือความเป็นไปได้ที่ความเสี่ยงจะเกิดขึ้น

2. ผลกระทบ (Impact) หมายถึง ความเสียหายทางการเงิน ชื่อเสียง และผลเสียหายอื่นที่จะเกิดขึ้นจากความเสี่ยง

เมื่อระบุปัจจัยเสี่ยงแล้ว ให้วิเคราะห์ความเสี่ยงโดยคาดการณ์โอกาสหรือความเป็นไปได้ที่ความเสี่ยงอาจเกิดขึ้นว่ามีมากน้อยเพียงใด และพิจารณาความรุนแรงของผลกระทบจากความเสี่ยง และจัดระดับความสำคัญของความเสี่ยงที่มีผลต่อหน่วยงาน ด้วยวิธีการให้คะแนน ดังนี้

- โอกาสหรือความเป็นไปได้ที่จะเกิดความเสี่ยง

**(ตัวอย่าง)**

|  |  |  |
| --- | --- | --- |
| **โอกาสหรือความเป็นไปได้ที่จะเกิดความเสี่ยง** | **ความถี่โดยเฉลี่ย** | **คะแนน** |
| สูงมาก | 1 เดือนต่อครั้งหรือมากกว่า | 5 |
| สูง | 1 – 3 เดือนต่อครั้ง ไม่เกิน 6 ครั้ง | 4 |
| ปานกลาง | 1 – 6 เดือนต่อครั้ง ไม่เกิน 6 ครั้ง  | 3 |
| น้อย | 1 – 9 เดือนต่อครั้ง ไม่เกิน 6 ครั้ง | 2 |
| น้อยมาก | 1 ปีต่อครั้ง ไม่เกิน 6 ครั้ง | 1 |

**หมายเหตุ : ความถี่โดยเฉลี่ย เป็นเพียงตัวอย่างการนำไปใช้ หน่วยงานควรมีการกำหนด ให้เหมาะสมกับขนาด ภารกิจ และลักษณะการดำเนินงาน**

/- ความรุนแรง...

- ความรุนแรงของผลกระทบจากความเสี่ยง

**(ตัวอย่าง)**

|  |  |  |
| --- | --- | --- |
| **ความรุนแรงของผลกระทบจากความเสี่ยง** | **มูลค่าความเสียหาย** | **คะแนน** |
| สูงมาก | มากกว่า 10 ล้านบาท | 5 |
| สูง | มากกว่า 5 แสนบาท – 10 ล้านบาท | 4 |
| ปานกลาง | มากกว่า 1 แสนบาท – 5 แสนบาท | 3 |
| น้อย | มากกว่า 1 หมื่นบาท – 1 แสนบาท | 2 |
| น้อยมาก | ไม่เกิน 1 หมื่นบาท | 1 |

**หมายเหตุ : มูลค่าความเสียหาย เป็นเพียงตัวอย่างการนำไปใช้ หน่วยงานควรมีการกำหนด ให้เหมาะสมกับขนาด ภารกิจ และลักษณะการดำเนินงาน**

**การประเมินความเสี่ยง** หมายถึงการประเมินโอกาสที่จะเกิดความเสี่ยง (ความเป็นไปได้ที่จะเกิดขึ้น) และผลกระทบของความเสี่ยง (ความเสียหายทางการเงิน ชื่อเสียง และผลเสียหายอื่นที่จะเกิดขึ้นจากความเสี่ยง) เป็นผลจากการวิเคราะห์ปัจจัยเสี่ยง (สาเหตุที่ทำให้เกิดความเสี่ยง) ที่มีผลกระทบต่อวัตถุประสงค์ และเป้าหมายขององค์กร หรือผลการปฏิบัติงานทั้งระดับส่วนงานย่อยและระดับกรม โดยนำคะแนนที่ได้จากการวิเคราะห์ความเสี่ยงมาคูณ (โอกาส x ผลกระทบ) เพื่อหาระดับความเสี่ยงของภารกิจ

**ระดับความเสี่ยง** หมายถึง สถานะของความเสี่ยงที่ได้จากการประเมินโอกาสและผลกระทบแต่ละปัจจัยเสี่ยง แบ่งออกเป็น 4 ระดับ คือ สูงมาก สูง ปานกลาง ต่ำ

 **ตารางระดับของความเสี่ยง**

|  |  |  |  |  |  |  |
| --- | --- | --- | --- | --- | --- | --- |
|  **ความรุนแรงของผลกระทบ****จากความเสี่ยง** | **5** | **5** | **10** | **15** | **20** | **25** |
| **4** | **4** | **8** | **12** | **16** | **20** |
| **3** | **3** | **6** | **9** | **12** | **15** |
| **2** | **2** | **4** | **6** | **8** | **10** |
| **1** | **1** | **2** | **3** | **4** | **5** |
|  |  | **1** | **2** | **3** | **4** | **5** |
|  |  | **โอกาสหรือความเป็นไปได้****ที่จะเกิดความเสี่ยง** |

/**ระดับความเสี่ยง...**

|  |  |  |
| --- | --- | --- |
| **ระดับความเสี่ยง** | **คะแนนระดับความเสี่ยง** | **ความหมาย** |
| ต่ำ | 1 – 3 | หมายถึง ระดับความเสี่ยงที่ยอมรับได้ โดยไม่ต้องมีการควบคุม หรือมีการจัดการเพิ่มเติม |
| ปานกลาง | 4 – 9 | หมายถึง ระดับความเสี่ยงที่พอยอมรับได้ แต่ต้องมีการควบคุมเพื่อป้องกันไม่ให้ความเสี่ยงเคลื่อนย้ายไปยังระดับที่ยอมรับไม่ได้ |
| สูง | 10 – 16 | หมายถึง ระดับความเสี่ยงที่ไม่สามารถยอมรับได้ โดยต้องมีการจัดการความเสี่ยง ให้อยู่ในระดับที่ยอมรับได้ |
| สูงมาก | 17 - 25 | หมายถึง ระดับความเสี่ยงที่ไม่สามารถยอมรับได้ จำเป็นต้องเร่งจัดการความเสี่ยงให้อยู่ในระดับที่ยอมรับได้ทันที |

ทั้งนี้ เมื่อระบุระดับความเสี่ยงแล้วให้นำมาจัดลำดับความรุนแรงของความเสี่ยงที่มีผลต่อภารกิจ
เพื่อพิจารณากำหนดวิธีการจัดการ/การควบคุมความเสี่ยงที่เหมาะสม โดยพิจารณาจากระดับความเสี่ยงที่เกิดจากความสัมพันธ์ระหว่างโอกาสที่จะเกิดความเสี่ยง และความรุนแรงของผลกระทบจากความเสี่ยงที่ประเมินได้ตามตารางระดับของความเสี่ยงข้างต้น